open-index/open-wikipedia-markdown huggingface dataset:
אמא של ולנטינה

"**אמא של ולנטינה**" הוא סרט קולנוע ישראלי בבימוים של אריק לובצקי ומתי הררי, שיצא לבתי הקולנוע בישראל בשנת 2008.

הסרט מבוסס על הנובלה "אמא של ולנטינה", הלקוחה מתוך הספר "נשים מתוך קטלוג", פרי עטה של סביון ליברכט, העוסק בעובדים זרים. התסריטאים הם אילנה וייזר-סנש ואריק לובצקי. הסרט דובר ברובו פולנית.
הסרט הופץ בצרפת ובארצות הברית.

## תקציר העלילה
הסרט מספר על פולה ניצולת שואה מפולין שמגייסת לעזרתה את ולנטינה, עובדת זרה צעירה. בדרך מקרה שמה של העובדת הזרה הוא גם שמה של חברתה הקרובה של פולה מילדות. היחסים בין השתיים מתהדקים, ומציפים אצל הישישה זיכרונות מודחקים מתקופת המלחמה. פולה, הרואה בוולנטינה שיקוף טרגי של חייה, הופכת תלויה בה, ולמרות התנגדותם של בנה ומכריה היא משתוקקת לאמצה לה לבת. היא מאלצת את הנערה לשמוע הרהורים על המוות, ומנסה לברר את התייחסותה בכל הנוגע למאורעות המלחמה. הצעירה הופכת קורבן למסע האשמה של פולה, נתקפת בהלה מהאינטנסיביות של הקשר, ומהאובססיה הגוברת של גבירתה. היא מנסה להתרחק ומתחננת לפולה שתניח לה. אולם הלחץ מתגבר, פולה מבלבלת מציאות והזיה, והסוף הטרגי הוא בלתי נמנע.

## פסטיבלים וסרטים
הסרט זכה בפרס הסרט הטוב ביותר בקטגוריית הסרט הישראלי בפסטיבל הסרטים היהודי של ברלין 2009. הוקרן בפסטיבל הסרטים הבינלאומי חיפה 2008 ובפסטיבלים בהונג קונג, יפן, צרפת, לוס אנג'לס, לונדון ועוד.

אתל קובינסקה הייתה מועמדת לפרס השחקנית הראשית, וסילביה דרורי הייתה מועמדת לפרס שחקנית המשנה הטובה ביותר בפרס אופיר 2009.

## שחקנים

## קישורים חיצוניים

* אמא של ולנטינה באתר קרן הקולנוע הישראלי
* 
* 
* 
* הסרט הישראלי, "אמא של ולנטינה", הוא זוכה פרס הסרט הטוב ב: Berlin Jewish Film Festival, באתר iwomen, 13 ביולי 2009
* 

## הערות שוליים

קטגוריה:סרטי 2008
קטגוריה:סרטים ישראליים משנת 2008
קטגוריה:סרטי אריק לובצקי
קטגוריה:סרטי מתי הררי
קטגוריה:סרטים בפולנית
קטגוריה:סרטים על השואה
קטגוריה:סרטים ישראליים מבוססי ספרים
קטגוריה:סביון ליברכט
השתיקה (מחזה)

**השתיקה** הוא מחזה פרי עטם של אילנה וייזר-סנש וניב כהן, שהוצג בתיאטרון חיפה (2006-2004).

## תקציר העלילה
צבי קורן, פרופסור לספרות עברית ומשורר, ואשתו דפנה, מורה בבית ספר יסודי- הם זוג למופת והורים אוהבים לבתם הקטנה תום. המחזה נע בין הווה שהוא למעשה כעבור שנים, כשתום הבוגרת מתכוננת למפגש עם אביה אותו לא ראתה זמן רב, לבין העבר. אט-לאט נחשף סיפורן הקשה והמכאיב של תום ודפנה, הנתונות לאיום מתמיד בשל אלימותו של צבי, אבי המשפחה. איש לא חשד שבית משפחת קורן הוא גיהנום. אפילו חבריהם הקרובים לא תארו לעצמם מה מתרחש שם. כשמנהל בית הספר בו עובדת דפנה מציע לה אהבה, היא מסרבת, אולם לרגע מתבהר לה שניתן לחיות אחרת. כשהיא חושפת באוזני חברתה הקרובה דליה את סודה, דליה מספרת לבעלה והסכר נפרץ. כשצבי מבין שהמציאות סוגרת עליו הוא מגיב כפי שהוא יודע.  

## אודות ההצגה
ההצגה הציגה במשך שלוש עונות בתיאטרון חיפה (2006-2004), בבימויו של איציק ויינגרטן. 

### יוצרים

### שחקנים

קטגוריה:מחזות ישראליים
קטגוריה:יצירות משנת 2004
מתוך הגוף

**מתוך הגוף** הוא רומן פרי עטה של אילנה וייזר-סנש, שראה אור בהוצאת הקיבוץ המאוחד (2001).

## תקציר העלילה
הרומן מספר על מיכאל (מישה), ניצול שואה שהופקד בזמן המלחמה על ידי אמו במנזר, והוא כבן ארבע. האם מעולם לא שבה לקחתו. כשהיה כבן עשר עלה לישראל והוא נטול זהות ואוטוביוגרפיה, זכרונותיו עמומים. ההעדר הזה, מעין בור חפור בנשמתו משפיע על חייו הבוגרים. הוא מתחתן עם אישה שאינה מתאימה לו, הם אינם הופכים להורים, ולבסוף אף נפרדים. מיכאל הוא סופר, באמתחתו שמונה ספרים, הוא חי לבדו ויש לו בת זוג צעירה ממנו בשנים שמוכנה לזמן מה לשאת את האיש הילדי איננו יודע הרבה על אהבה.

מיכאל מבקש לקבל הכרה מהממסד הספרותי, וחברו הקרוב, מבקר הספרות עמוס מאמין בו ומנסה לסייע לו. אולם מיכאל מתקשה להשלים את מה שנמנע ממנו בחייו המוקדמים. מה שהוחמץ מדבר בקולו של זרעו, ילדו שלא נולד. במהלך הסיפור הוא מתלבט אם לנסוע להתחקות אחר שורשיו, לברר היכן נולד, אולי אף למלא את החורים בביוגרפיה בדויה, כי האמיתית ממילא אינה ידועה. מיכאל מאמין שמלאכת התצרף הזאת תשחרר דבר מה שיועיל לכתיבתו. בסופו של הרומן הוא מקבל החלטה ומתכונן לבצעה.

## קישורים חיצוניים
*  

קטגוריה:רומנים בעברית
קטגוריה:ספרי 2001
קטגוריה:ספרי הוצאת הקיבוץ המאוחד
נקרולוג

**נקרולוג** הוא מאמר המתפרסם באמצעי התקשורת עם מותו של אדם, ומכיל ביוגרפיה קצרה שלו והערכה של פועלו. לעיתים כולל הנקרולוג גם הודעה על המוות עצמו ופרטי ההלוויה, ופעמים אחרות פרטים אלה מתפרסמים בנפרד, מיד עם היוודע דבר המוות, והנקרולוג מתפרסם מאוחר יותר. בהתאם למנהג היהודי "אחרי מות, קדושים אמור" ומקביליו בעמים אחרים, נקרולוגים מתמקדים בצדדים החיוביים בקורותיו של המנוח.

ישנם עיתונים המקדישים מדור קבוע לנקרולוגים. בישראל עושה כך העיתון "הארץ", שכותב הנקרולוגים הנוכחי בו הוא עופר אדרת. בשבועון הבריטי "האקונומיסט" מתפרסם מדי שבוע נקרולוג על עמוד שלם.  

לאישים מפורסמים מחזיקים לעיתים אמצעי התקשורת נקרולוג מוכן מראש (המכונה בישראל "חבצלת"), שאותו יוכלו לפרסם מיד עם היוודע דבר המוות. דוגמה לכך היא הנקרולוג על שחקנית הקולנוע אליזבת טיילור, שפורסם עם מותה במרץ 2011 בעיתון "לוס אנג'לס טיימס", אך נכתב 12 שנים קודם לכן ועודכן מפעם לפעם. העיתון "ניו יורק טיימס" מתחזק מאגר של כ-1,600 נקרולוגים על אישים חיים, וכך על הנקרולוג שפרסם העיתון עם מותה של אליזבת טיילור חתום מבקר הקולנוע של העיתון, מל גאסוב , אף שהוא נפטר שש שנים לפני טיילור. תקלה באתר האינטרנט של תחנת הרדיו Radio France internationale  גרמה בנובמבר 2020 לפרסום של כמאה נקרולוגים על אישים חיים, בהם אליזבת השנייה, מלכת הממלכה המאוחדת, קלינט איסטווד ובריז'יט בארדו. בהיעדר נקרולוג מוכן יש עיתונים הכותבים נקרולוג לפי ארכיון העיתון או שיחה עם המשפחה, ויש המתבססים על ביוגרפיה שפורסמה באנציקלופדיה, כגון האנציקלופדיה לחלוצי היישוב ובוניו או ויקיפדיה. 

בנוסף לנקרולוגים המתפרסמים בעיתונות הכללית, גם כתבי עת מקצועיים מפרסמים נקרולוגים על חברי הקהילה מקצועית שהלכו לעולמם. נקרולוגים אלה מקיפים יותר, בדרך כלל, ממקביליהם הפנים לציבור הרחב, ומרחיבים בתרומתו המקצועית של המנוח.

## ראו גם
* מודעת אבל
* הספד
* תיק חבצלת

## קישורים חיצוניים


*


## הערות שוליים

קטגוריה:מנהגי אבלות והנצחה
מיכאיל סימונוב

**מיכאיל פטרוביץ' סימונוב** (רוסית: Михаи́л Петро́вич Си́монов; 19 באוקטובר 1929, רוסטוב על הדון, ברית המועצות – 4 במרץ 2011, מוסקבה) היה מהנדס תעופה ומתכנן מטוסים רוסי, שזכה להכרה במיוחד בשל תכנון מטוס התקיפה סוחוי Su-27, שנחשב לתשובה הסובייטית למטוס ה-אף-15 האמריקאי.  לאחר התפרקות ברית המועצות בשנת 1991, ניהל סימונוב את השיווק הנמרץ של מטוסי הסוחוי-27 לממשלות זרות.  בשנת 1999, הוענק לו עיטור גיבור הפדרציה הרוסית בשל פועלו. בנוסף לכך הוא זכה בפרס לנין ופעמיים פרס ברית המועצות.

סימונוב נעשה מהנדס תעופה בשנות החמישים של המאה העשרים. הוא הצטרף לחברת סוחוי ותוך זמן קצר קודם לסגן מתכנן ראשי בשנת 1970.  במהלך עבודתו בסוחוי, תכנן גם את המפציץ סוחוי Su-24 ואת מטוס התקיפה סוחוי Su-25.  בין השנים 1979 ו-1983, כיהן סימונוב כסגן השר לתעשיית המטוסים של ברית המועצות. בשנת 1983 סימונוב מונה למתכנן ראשי של משרד התכנון סוחוי.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מהנדסי אווירונאוטיקה סובייטים
קטגוריה:מעוטרי גיבור הפדרציה הרוסית
קטגוריה:זוכי פרס לנין
קטגוריה:מעוטרי עיטור הדגל האדום של העמל
קטגוריה:רוסים שנולדו ב-1929
קטגוריה:רוסים שנפטרו ב-2011
מייקל ג'יי. פולארד

**מייקל ג'ון פולארד** (באנגלית: **Michael John Pollard**; 30 במאי 1939 – 21 בנובמבר 2019) היה שחקן קולנוע אמריקאי, מועמד פרס אוסקר לשחקן המשנה הטוב ביותר ומועמד פרס גלובוס הזהב לשחקן המשנה הטוב ביותר לשנת 1967 על הופעתו בתפקיד סי. וו. מוס בסרט "בוני וקלייד".

## ביוגרפיה
נולד בשם **מייקל ג'ון פולאק ג'וניור** (**Michael John Pollack Jr.**) בעיר פסאיק, ניו ג'רזי שבארצות הברית, לסוניה (לבית דובנוויץ') ומייקל ג'ון פולאק. שני הוריו היו מרקע נוצרי וממוצא פולני. 

### קריירה
החל את דרכו המקצוענית בתחום המשחק, כשחקן משנה בסדרות טלוויזיה ובהופעות קטנות בסרטים "קסם קיץ", "החשפנית" ו"אופנועי הפרא" של רוג'ר קורמן מ-1966. שיחק בפרק "מירי" בסדרה "מסע בין כוכבים", בגיל 27, כשגילם נער.

בשנת 1967 פרץ לתודעה בהוליווד בזכות הופעת המשנה שלו בסרט הפשע "בוני וקלייד" בתפקיד סי. וו. מוס המצטרף אל זוג הפושעים בוני (פיי דאנאוויי) וקלייד (וורן בייטי). על התפקיד היה מועמד פולארד לפרס אוסקר לשחקן המשנה הטוב ביותר ומועמד פרס גלובוס הזהב לשחקן המשנה הטוב ביותר, וקיבל פרס באפט"א לפריצת השנה.

לאחר פריצתו, שיחק פולארד בשנות ה-70 בדרמת המרוצים "פאוס הקטן והאלסיי הגדול" בתפקיד נהג המרוצים החובבן פאוס לצידו של רוברט רדפורד, במערבון הספגטי "ארבעה מהאפוקליפסה" בתפקיד קלם השיכור ובמערבון הצרפתי "האגדה על המלך הצרפתי" לצידה של בריז'יט בארדו בתפקיד השריף.

בשנות ה-80 הופיע בקומדיית האימה "מחנה השינה 3" בתפקיד הרמן מירנדה ממקימי המחנה, בסרטי הפעולה "טנגו וקאש" ו"קרוב המשפחה הבא", בדרמה הקומית "מלווין והווארד" בתור רד הקטן ובקומדיות "מארח השדים" ו"רוקסן".

ב-1990 השתתף פולארד בקומדיית הפעולה של וורן בייטי "דיק טרייסי" בתפקיד איש החוק הסמוי באג ביילי. ב-1992 שיחק בסרט הפעולה המדע בדיוני "Split Second" ובדרמה הקומית "חלום אריזונה".
ב-1999 שיחק בדרמה "כמו עשב בר".
ב-2003 הופיע בתפקיד זוטר בסרט האימה של רוב זומבי "בית 1000 הגופות".

פולארד מת בלוס אנג'לס, קליפורניה שבארצות הברית, ב-21 בנובמבר 2019. היה אב לבת מגרושתו כוכבת הסיטקום "אליס", בת' הוולאנד.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1939
קטגוריה:אמריקאים שנפטרו ב-2019
בית הקברות הצבאי הגרמני קאנוק צ'ייס

[200px|ממוזער|שמאל|השלט בכניסה לבית הקברות. במרכזו מופיע לוגו [הוועדה הגרמנית לקברי מלחמה]]
**בית הקברות הצבאי הגרמני קאנוק צ'ייס** (DeutscherSoldatenfriedhof Cannock Chase) הוא בית קברות צבאי בבריטניה, שבו נקברו חיילים גרמנים, שנהרגו בעת התקפות על בריטניה או מתו במהלך שביים בה במהלך שתי מלחמות העולם.

## רקע
במהלך שתי מלחמות העולם שבו מדינות ההסכמה ובעלות הברית כ-700 אלף חיילים גרמנים. רבים מהם הוחזקו במחנות שבויים בכל רחבי האיים הבריטיים והועסקו בעבודה בחוות ובמפעלים. מקצתם מתו בעת השבי. אלפי גרמנים אחרים נהרגו במהלך התקפות אוויר על בריטניה בשתי המלחמות, כאשר כלי הטיס שלהם הופלו בשמיה. גם ימאים גרמנים שטבעו נשטפו אל חופיה. כולם נקברו באתרים הפזורים בכל רחבי בריטניה.

בסך הכל נקברו בבריטניה כ-6,200 חיילים גרמנים, אוסטרים ואוקראינים. כ-1,300 מהם נקברו באתרים שבטיפול הוועדה האימפריאלית לקברי מלחמה. לגבי היתר נעשה בשנת 1959 הסכם בין בריטניה לבין גרמניה המערבית על העברת גופותיהם מהאתרים שבהם נקברו אל בית קברות צבאי חדש, שיוקם בתחומי בריטניה. האתר עבורו נבחר בהסכמה בין שתי המדינות. העברת המתים אליו ארכה מספר שנים והוא נחנך בשנת 1967.

## בית הקברות
בית הקברות ממוקם ביער קאנוק צ'ייס בחבל סטפורדשייר, כ-30 קילומטרים מצפון לעיר בירמינגהאם. הוא שוכן בעמק מיוער, בשטח של כ-24 דונמים.

באתר נקברו כ-4,940 חיילים, מהם כמאה אלמונים. כ-2,650 הם מתי מלחמת העולם השנייה.

בבית הקברות 18 חלקות קבורה, וביניהן חלקה נפרדת לקברי האחים של צוותי ארבעה צפלינים גרמנים, שהופלו בשמי בריטניה במלחמת העולם הראשונה. בנקודה הנמוכה של העמק ניצב צלב גבוה.

המצבות באתר עוצבו על ידי הוועדה הגרמנית לקברי מלחמה. אלו הן מצבות לוח אנכיות מאבן גרניט אפורה, שעל גבי שני צידיהן נחרתו באותיות לבנות שמות חללים, דרגותיהם ותאריכי לידתם ומותם. כל מצבה משותפת לארבעה חללים.

באתר נקבר פילדמרשל ארנסט בוש, שנשבה ומת בשבי בבריטניה ב-1945. גנרל נוסף שמת בשבי ונקבר שם הוא מקסימיליאן פון הרף (Maximilian von Herff). הוא היה ראש אגף כוח האדם של האס אס והשתתף בין השאר בדיכוי מרד גטו ורשה.

בבית הקברות נבנו גם מבנה מבואה ובו פסל ברונזה מעשה ידי הפסל הגרמני הנס וימר (Hans Wimmer) ובניין מבקרים.

האתר נבנה במימון ממשלת גרמניה המערבית על ידי הוועדה הגרמנית לקברי מלחמה. הוא תוכנן על ידי דיאז ברנדי (Diez Brandi) מגטינגן, גרמניה והרולד דופמן (Harold Doffman) ופיטר ליץ' (Peter Leach) מסטפורד, בריטניה.

בהתאם להסכם בין גרמניה לבריטניה מתוחזק האתר על ידי ועדת חבר העמים לקברי מלחמה.

## מקורות
*G. Kingsley Ward, Edvin Gibson, **Courage remembered**, London: HMSO, 1995.

## ראו גם
*בית הקברות לחיילים הגרמנים בנצרת
* בית הקברות לחללי האויב

## קישורים חיצוניים

* בית הקברות באתר ועדת חבר העמים לקברי מלחמה:
**תיאור כללי
**תרשים
**סרטון
* בית הקברות באתר הוועדה הגרמנית לקברי מלחמה
* בית הקברות באתרו של Tom Morgan
* 
* תמונות בית הקברות באתר World War I Cemeteries
* תמונות בית הקברות באתר World War II Talk

## הערות שוליים

צבאי קאנוק צ'ייס
קאנוק צ'ייס
קאנוק צ'ייס
קטגוריה:האימפריה הגרמנית במלחמת העולם הראשונה
קטגוריה:ועדת חבר העמים לקברי מלחמה
קטגוריה:שבי במלחמת העולם השנייה
קטגוריה:סטפורדשייר
קטגוריה:יחסים צבאיים גרמניה – הממלכה המאוחדת
קטגוריה:גרמניה: קבורה
קטגוריה:בעקבות מלחמת העולם הראשונה
קטגוריה:בעקבות מלחמת העולם השנייה
המכתב (סרט, 1940)

**המכתב** (באנגלית: **The Letter**) הוא סרט אפל אמריקאי משנת 1940 בבימויו של ויליאם ויילר. תסריט הסרט נכתב על ידי הווארד קוץ' ומבוסס על מחזה בעל אותו שם של סומרסט מוהם משנת 1927. בסרט משחקים בטי דייוויס, הרבט מרשל, ג'יימס סטיבנסון וגייל סונדרגארד.

## צוות שחקנים
* בטי דייוויס - לסלי קרוסבי
* הרבט מרשל - רוברט קרוסבי
* ג'יימס סטיבנסון - האוורד ג'ויס
* גייל סונדרגארד - גברת האמונד
* פרידה אינסקורט - דורותי ג'ויס
* ברוס לסטר - ג'ון וויטרס
* סאן יאנג - אונג צ'אי סאנג
* אליזבת' אינגליס - אליזבת' ארל
* ססיל קלאוויי - פרסקוט
* דוריס לויד - גברת קופר
* וילי פונג - צ'אנג איי

## הפקה
במחזה המקורי שעליו מבוסס לסלי קרוסבי חייה בנפרד מבעלה. אך עקב קוד הייז האולפנים "האחים וורנר" נאלצו לשנות קטעים נרחבים מהסרט. במאי הסרט ויליאם ויילר והשחקנית הראשית בטי דייוויס רבו במהלך הצילומים ועקב כך האחרונה עזבה את הסט. לבסוף היא חזרה אך המשיכה לדבוק בדעתה. ויילר והמפיק ג'ק וורנר חלקו על ליהוקו של ג'יימס סטיבנסון בגלל אנונימיותו. הרבט מרשל שיחק במחזה המקורי משנת 1929.

## מועמדויות לפרס האוסקר
הסרט היה מועמד לשבעה פרסי אוסקר מבלי לזכות אפילו באחת מהקטגוריות.
* פרס אוסקר לסרט הטוב ביותר
* פרס אוסקר לבמאי הטוב ביותר (ויליאם ויילר)
* פרס אוסקר לשחקנית הטובה ביותר (בטי דייוויס)
* פרס אוסקר לשחקן המשנה הטוב ביותר (ג'יימס סטיבנסון)
* פרס אוסקר לפסקול המקורי הטוב ביותר (מקס שטיינר)
* פרס אוסקר לעריכה הטובה ביותר (ג'ורג' אמי ווורן לאו)
* פרס אוסקר לצילום הטוב ביותר (טוני גאידאו)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1940

קטגוריה:סרטי דרמה אמריקאיים
קטגוריה:סרטים אפלים
קטגוריה:סרטים מבוססי מחזות
קטגוריה:סרטי שחור-לבן אמריקאיים
קטגוריה:סרטי האחים וורנר
קטגוריה:סרטי בטי דייוויס
קטגוריה:סרטי ויליאם ויילר
הסלעים הנודדים

[שמאל|ממוזער|200px|הספינה ארגו; צייר: [לורנצו קוסטא, תחילת המאה ה-16]]
**הסלעים הנודדים** (ביוונית: Πλαγκταὶ - "משוטטים") היו במיתולוגיה היוונית קבוצה של סלעים שנעו בלב ים, והמעבר ביניהם היה מסוכן וכמעט בלתי אפשרי. היחידים שהצליחו לעבור בשלום את הסלעים היו יאסון והארגונאוטים, שספינתם הצליחה לנווט ביניהם. על פי הארגונאוטיקה, לאחר שעברה הספינה ארגו את הסלעים הם קפאו לנצח ולא המשיכו להתנגש, אורפאוס, שהיה משורר דגול ושר במהלך המעבר בין הסלעים טען שהסלעים קפאו בעקבות השירה שלו.

במסעם של הארגונאטים, על פי הארגונאוטיקה של אפולוניוס מרודוס, היו למעשה שתי קבוצות סלעים מסוכנים: "הסלעים המתנגשים" - הסימפלגדות (Symplegades), שני צוקי סלע אימתניים, שמקומם היה במצרי בוספורוס, בדרך הלוך, והסלעים הנודדים בדרך חזרה, ככל הנראה בקרבת סיציליה. ליאסון סייעה בניסיונו לחצות את הסלעים הנודדים תטיס, יחד עם שאר נימפות הים, הנראידות.

באודיסיאה להומרוס, מדריכה קירקה את אודיסאוס כי "הסלעים הנודדים" נחצו בשלום רק על ידי ארגו, ספינתו של יאסון, וכי קיימת דרך חלופית להגיע לאיתקה - מעבר דרך מפלצות הים סקילה וכריבדיס. אודיסאוס נענה לעצתה של קירקה, אך שישה מאנשיו מוצאים את מותם במלתעותיה של סקילה.

קיים ויכוח לגבי מיקומם של הסלעים: לפי האודיסיאה, מאחר שסקילה וכריבדיס שכנו במצר מסינה, הרי שהסלעים שוכנים בקרבת סיציליה. לפי גישה אחרת הם שוכנים בצפון מערב יוון, אולי בחופים סלעיים בקרבת האי לפקדה.

ביצירתו יוליסס קרא ג'יימס ג'ויס לפרק העשירי בשם "הסלעים הנודדים", אך ככל הנראה התכוון דווקא לשני הצוקים שבמצר בוספורוס.

## קישורים חיצוניים
*Symplegades: The Other World

## הערות שוליים

קטגוריה:מקומות במיתולוגיה היוונית
ניסוי איוורי-מקלאוד-מקארתי

[ממוזער|400px|ניסוי איוורי-מקלאוד-מקארתי הראה ש DNA הוא המרכיב האחראי לטרנספורמציה ב[ניסוי גריפית', שבו הוזרקו חיידקים מתים מזן אחד וחיידקים חיים מזן אחר לעכברים, שפיתחו זיהום של זן החיידקים המת.]]
**ניסוי איוורי-מקלאוד-מקארתי** (Avery–MacLeod–McCarty) הוא ניסוי שנערך ב-1944 על ידי אוסוולד איוורי, קולין מקלאוד ומקלין מקארתי אשר הראה כי DNA הוא החומר האחראי לטרנספורמציה (התמרה) בחיידקים.

הניסוי נערך במסגרת מחקר שנעשה בשנות השלושים והארבעים של המאה ה-20 במכון רוקפלר למחקר רפואי במטרה לבודד ולזהות את "החומר המתמיר" האחראי לתופעת הטרנספורמציה שהודגמה בניסוי גריפית' ב-1928: חיידקים שהומתו ממין *[[Streptococcus pneumoniae]]* שהם מזן אלים III-S, שהוזרקו יחד עם חיידקים חיים אך לא אלימים מזן  II-R, גרמו לזיהום קטלני האופייני לזן האלים ( III-S). במאמר שפרסמו איוורי, מקלאוד ומקארתי בפברואר 1944 בשם "Studies on the Chemical Nature of the Substance Inducing Transformation of Pneumococcal Types: Induction of Transformation by a Deoxyribonucleic Acid Fraction Isolated from Pneumococcus Type III", טענו כי DNA הוא הגורם האחראי לטרנספורמציה, ולא חלבון בניגוד לסברה המקובלת באותה התקופה. 

בניסוי מיצו החוקרים חומר מחיידקים מומתים. הם הראו כי יכולת ההתמרה של החומר שמיצו נשמרת גם לאחר טיפול בטריפסין, כימוטריפסין (אנזימים המפרקים חלבונים) וריבונוקלאז (אנזים המפרק RNA), אך לא נשמרת לאחר טיפול בדאוקסיריבונוקלאז (אנזים המפרק DNA).

## ראו גם
*ניסוי גריפית'
*ניסוי הרשי-צ'ייס

## קישורים חיצוניים

*

קטגוריה:היסטוריה של המדע
קטגוריה:ביולוגיה: ניסויים
קטגוריה:1944
Straight Out of Hell

**Straight Out of Hell** (**ישירות מהגיהנום**) הוא אלבום אולפן של להקת הפאוור מטאל הגרמנית Helloween שיצא לאור בינואר 2013 בהפקת צ'ארלי באורפיינד.

## על האלבום
גרסה של השיר "Burning Sun" שבה נעשה שימוש באורגן האמונד הוקדשה לקלידן של הלהקה Deep Purple ג'ון לורד, והיא כלולה כרצועת בונוס במהדורה המוגבלת של האלבום.
על השירים אמר גיטריסט הלהקה מייקל וייקאת':
**Straight Out of Hell** הוא פיתוח רציף של שני האלבומים שקדמו לו. השירים החדשים הם המשך למוטיבים שמוצגים ב–7 Sinners,אבל פחות מוכתבי גורל והרבה יותר חיוביים. השירים האלה יוציאו את הטוב ביותר אפילו מהמאזין העצלן ביותר.

## רשימת רצועות
# "Nabataea"
# "World of War"
# "Live Now!"
# "Far from the Stars"
# "Burning Sun"
# "Waiting for the Thunder"
# "Hold Me in your Arms"
# "Wanna Be God"
# "Straight out of Hell"
# "Asshole"
# "Years"
# "Make Fire Catch the Fly"
# "Church Breaks Down"

## חברי הלהקה
*אנדי דריס-שירה
*מייקל וייקאת'-גיטרות, קולות רקע
*מרכוס גרוסקופף-בס
*סשה גרסטנר-גיטרות, קולות רקע
*דני לובל-תופים
## קישורים חיצוניים

קטגוריה:אלבומי מטאל
טיווט

**טיווט** (במונטנגרית וסרבית: **Tivat**, בכתב קירילי: **Тиват**; באיטלקית: **Teodo**, **טאודו**; ביוונית: **Θειοδος**, **תיאודוס**) היא עיירה בדרום־מערב מונטנגרו.

## גאוגרפיה
טיווט שוכנת לחוף אגן טיווט. אגן משולש המהווה חלק ממפרץ קוטור שלחוף הים האדריאטי. אגן טיווט מתחבר לים האדריאטי במצר קומבור ואגן הרצג נובי. מצדו השני מחבר מצר וריגה את אגן טיווט לאגני קוטור וריסן.

## היסטוריה
לאגן טיווט הייתה חשיבות אסטרטגית בהיותו במעבר לנמל של קוטור. פעילות של הרפובליקה של ונציה באזור החלה כבר במאה העשירית, והחל מ-1420 היה האזור בשלטון ונציאני מלא כחלק מהמושבה הוונציאנית אלבניה ונטה (Albania Veneta). השלטון הוונציאני הסתיים ב-1797 עם ביטול רפובליקת ונציה על ידי נפוליאון. מ-1815 עד 1918 הייתה בשלטון האימפריה האוסטרית. האוסטרים ביצרו את טיווט והציבו בה חיל מצב קבוע, ב-1889 הקימו בה בסיס לחיל הים, בסיס ששימש בהמשך את חיל הים היוגוסלבי, שהקים בו גם מספנה ובסיס לצוללות.

ב-1919 עם הקמת יוגוסלביה צורף האזור אליה ומ-2006 טיווט היא חלק ממונטנגרו העצמאית.

## כלכלה
עד פירוק הרפובליקה הפדרלית של יוגוסלביה התבססה כלכלת טיווט בעיקר על בסיס הצי והמספנה. מאז, הכלכלה הולכת ומתבססת על תיירות. כיום (2013) יש במקום כ-1800 מיטות ב-10 בתי מלון, אלפי צימרים ו-3 אתרי קמפינג. לאחרונה מוקם במקום מלון פאר של רשת רג'נט. המלון הוא חלק מפרויקט "פורטו מונטנגרו" נמל ליאכטות גדולות שיקום במקום הנמל הצבאי והמספנה, מתוך כוונה להפוך את טיווט ל"מונקו של הים אדריאטי".

## תחבורה
תחבורה יבשתית: טיווט נמצאת על **הכביש המהיר האדריאטי** שהוא חלק מהכביש האירופאי E65.

תחבורה אווירית: נמל התעופה הבינלאומי של טיווט הוא הגדול במונטנגרו.

תחבורה ימית: קו מעבורות פנימי של מפרץ קוטור.

## קישורים חיצוניים

* 

## הערות שוליים

קטגוריה:מונטנגרו: ערים
קטגוריה:ערי חוף
פוארטזאורוס

**פוארטזאורוס** (שם מדעי: *Puertasaurus*) הוא סוג של דינוזאור זאורופוד מהענף טיטאנוזאוריה שנודע בגודלו הרב. הפוארטזאורוס חי בדרום אמריקה (שרידיו נתגלו בפטגוניה) בתקופת המאסטריכט של הקרטיקון, כ-70 מיליון שנים לפני זמננו. הדינוזאור נתגלה ב-2001 בפטגוניה שבארגנטינה ונקרא על שם החוקר פבלו פוארטו (Pablo Puerta) והמין נקרא על שם החוקר סנטיאגו ראול (Santiago Reuil), אשר גילו והכינו את הממצאים. הוא תואר וסווג ב-2005 על ידי קבוצה בראשות פרננדו נובאס. השרידים שנתגלו כללו בעיקר חוליות מעמוד השדרה.

## מאפיינים וגודל
הפוארטזאורוס היה כנראה אחד הדינוזאורים הגדולים ביותר שחיו אי-פעם, הן מבחינת אורך והן מבחינת משקל: בהתחלה הוערך אורכו בין 35 ל-40 מטר ומשקלו בין 80 ל-100 טונות. הערכות אלו מציבות אותו כקצת גדול יותר מהארגנטינוזאורוס, זאורופוד ענקי נוסף שחי בדרום אמריקה בקרטיקון ונחשב גם הוא לאחד מהדינוזאורים הגדולים ביותר שחיו אי-פעם. ב-2017 העריך חוסה קרביז'ו את משקלו ב-60 טונות. ב-2019 גרגורי פול העריך את מסתו ב-44–55 טונות. 
הערכות חדשות יותר קבעו שאורכו היה קרוב יותר ל-30 מטר (קצר יותר מהארגנטינוזאורוס ומשקלו נע בין 45 ל-70 טונות.

לפוארטוזאורוס היה צוואר ארוך וגמיש במיוחד, מאט ודל העריך את אורכו ב-9 מטרים. היה לו גם כלוב צלעות רחב, שרוחבו הוערך בין 5 ל-8 מטר.


קובץ:Puertasaurus Skeletal V2.svg|תרשים גודל של פוארטזאורוס תחת ההנחה שאורך עמוד השדרה שלו מהראש ועד קצה הזנב הוא 30 מטר. החוליות שנתגלו משורטטות בלבן, והשלמה שלהן משורטטת באפור.
קובץ:Biggest-Dinosaurs-ver20-en.svg|פוארטזאורוס (בסגול) לעומת זאורופודים אחרים. לחצו על האיור להגדלה.


## ראו גם

* ארגנטינוזאורוס
* פוטאלונגקוזאורוס
* דרדנוטוס
* פטגוטיטאן

## קישורים חיצוניים

* שחזור היפותטי של פוארטזאורוס על סמך החוליות הבודדות שנמצאו והשוואה לדינוזאורים דומים מאת סקוט הארטמן
* שחזור היפותטי של פוארטזאורוס בשר ודם מאת ולאד קונסטנטינוב

## הערות שוליים

קטגוריה:בעלי חיים שתוארו ב-2005
קטגוריה:טקסונים שתוארו בידי פדריקו אגנולין
קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2005
רונן סוניס

**רונן צבי סוֹנִיס** (נולד ב-30 בדצמבר 1972) הוא מתרגם ודוקטור לספרות ישראלי .

תרגומיו ומאמריו ראו אור בעיתונות היומית ובכתבי עת רבים כגון: "הו!" (שסוניס נמנה עם מייסדיו), "דחק", "כרמל", "מעין", "עכשיו" ועוד. מראשית המאה ה-21 פרסם סוניס מאות תרגומי שירה, ובהם תרגומים לשירת ויליאם בלייק, מרטיאליס, ת"ס אליוט, כריסטופר מרלו, אלכסנדר פושקין, בוריס פסטרנק, וו.ה. אודן, ג'ונתן סוויפט, אלן גינסברג, ויליאם בטלר ייטס, יעקב ישראל דה האן, אדגר אלן פו, ארתור ראמבו, אוסקר ויילד, ואחרים.

סוניס מלמד בתוכנית לכתיבה יוצרת ובהדגש לתרגום באוניברסיטה העברית בירושלים.

## ביוגרפיה

רונן סוניס נולד, גדל ומתגורר בפתח תקווה. ברשותו תואר ראשון בכימיה ודוקטורט בספרות (תרגום).

## מתרגומיו
* ולדימיר נבוקוב - **ההגנה של לוז'ין**, מרוסית, עם עובד, תל אביב, 2006.
* ולדימיר נבוקוב - **לאורה - המקור**, מאנגלית, עריכה מדעית ואחרית דבר - לאונה טוקר, ידיעות אחרונות, תל אביב, 2010.
* ויליאם בלייק - **שירי תום וניסיון ועוד שירים**, מאנגלית, עולם חדש, תל אביב, 2016.
*גריגורי אוסטר - **עצות מזיקות לבנים ולבנות**, מרוסית, קדימה, תל אביב, 2019.
*מרטיאליס - **מאה שירים**, נוסח עברי, דחק, 2022.

## עריכה
* **מפתח הלב**, הגיליון העברי של כתב העת הישראלי-רוסי, הוצאת בסדר בסיוע הקיבוץ המאוחד, 2001.
***באימבאיב**, הוצאת מעין, 2012 (בשיתוף עם מרחב ישורון).
***נפלאתה, [[אנתולוגיה]] של שירה [[להט"ב]]ית**, הוצאת חרגול ומודן, 2015 (בשיתוף עם דורי מנור).

## קישורים חיצוניים
* 

* הבלוג של רונן סוניס, שהיה פעיל בין השנים 2003–2008
* רונן סוניס על תרגומו של מאיר ויזלטיר למחזה 'סימבלין' מאת ויליאם שיקספיר, מעריב, 29 בספטמבר 2006
* 
* השאלון הלוהב עם רונן סוניס , אתר הפתיליה, 19 בנובמבר 2015
* 
* מספר תרגומי שירה מאת רונן סוניס, באתר המחלקה לתרגום של האוניברסיטה העברית
* 'חדר ההלבשה של הגברת' מאת ג'ונתן סוויפט, באתר כתב העת 'מעין'
* רונן סוניס קורא את תרגומו ל'נדודי שינה' מאת מרינה צבטאיבה, באתר 'החוטם'
* רונן סוניס קורא את תרגומו ל'אחותי החיים' מאת בוריס פסטרנק, באתר 'החוטם'
* 

## הערות שוליים

קטגוריה:מתרגמים ישראלים
קטגוריה:חוקרים להט"בים ישראלים
קטגוריה:סגל האוניברסיטה העברית בירושלים: ספרות עברית
קטגוריה:ישראלים שנולדו ב-1972
מבצע אחים

**מבצע אחים** היה מבצע להעלאתם של ביתא ישראל מאתיופיה שהחל ב-1977 והסתיים במרץ 1990. 

התוכנית להעלאת ביתא ישראל דרך סודאן נרקמה במהלך המחצית השנייה של שנות השבעים של המאה ה-20 במשרדי האגודה האמריקאית למען יהודי אתיופיה כשברקע ניתוק היחסים בין אתיופיה לישראל והידרדרות המצב הביטחוני, הדתי והחברתי של הקהילה היהודית המקומית. התוכנית תפסה תאוצה והוצעה לממשלת ישראל לאחר ששר החוץ, משה דיין הדליף את דבר עסקת הנשק עם אתיופיה, הדלפה אשר גרמה להפסקת העלייה החשאית מהמדינה. בעקבות עצירת העלייה החשאית החלו הפגנות, מחאות ולחצים מיהדות העולם ויוצאי אתיופיה בישראל בדבר העלייה ושבעקבותיהם ניתנה הוראה למוסד בתחילת 1979 ליישם את התוכנית. 

המבצע, עליו פיקד דני לימור, החל כמבצע עלייה אך הפך במהלכו למבצע לחילוצם של כמה שיותר יהודים ששכנו במחנות הפליטים בסודאן שהחלו למות בהמוניהם מרעב, מחלות ורדיפות. המבצע התבסס על טיסות מסחריות מח'רטום לאירופה ולישראל, כשבהמשך נוספו לו מבצעים ימיים, מבצעי הטסה במטוסי תובלה צבאיים (מסוג קרנף) ומבצע הפינוי הגדול, מבצע משה. מספר היהודים שיצאו מאתיופיה לסודאן במסגרת המבצע מוערך בכ-20 אלף. 16 אלף מהם הועלו לישראל והשאר, כרבע מהם, נספו במהלך הצעידה ובהמתנה לעלייה במחנות הפליטים.

## מבצע אחים בתרבות
בשנת 2012 כתבה הסופרת רונית לוינשטיין- מלץ ספר לבני נוער בשם "מבצע אחים", בהוצאת "ידיעות ספרים", המספר על המבצע. 

בשנת 2019 עלה לאקרנים הסרט אתר הצלילה בים האדום בהפקה של חברת נטפליקס ובכיכובו של כריס אוונס. הסרט מתאר את פעילות המוסד בכפר הנופש "ארוס" בסודאן במסגרת מבצע אחים.

## ראו גם

*יום הזיכרון ליהודי אתיופיה שנספו בדרכם לישראל
*מבצע שלמה

## לקריאה נוספת
*מיכה פלדמן, **יציאת אתיופיה**, הסוכנות היהודית לארץ־ישראל, 1998 
*גד שמרון, **הביאו לי את יהודי אתיופיה: הסיפור האמיתי, כך העלה ״המוסד״ את יהודי אתיופיה מסודאן**, הד ארצי, 1998 
*רונית לוינשטיין מלץ, **מבצע אחים,** הוצאת ידיעות אחרונות, 2012 
* רפי ברג, **לוחמי המוסד בים האדום**, הוצאת שוקן, 2022

## קישורים חיצוניים
* האגודה האמריקאית למען יהודי אתיופיה - ארכיון היסטורי
* 
* על המבצעים להעלאת יהודי אתיופיה למדינת ישראל בין השנים 1978 - 1990 (וידאו), באתר המרכז למורשת המודיעין
* דני לימור, מבצע העלאת יהודי אתיופיה לארץ, 2013, באתר יוטיוב.
* 
* 
* 
* 
*  יובל מלחי, יציאת אתיופיה - סדרת פודקאסט על עליית יהודי אתיופיה, באתר "קטעים בהיסטוריה", 2020
* 
* 
* זמן אמת תחקיר "ים של סודות": פרק א', פרק ב', ינואר 2020
* חילוץ יהודי ביתא ישראל, פרסום המוסד, נובמבר 2025.

## הערות שוליים

*
קטגוריה:האגודה האמריקאית למען יהודי אתיופיה
אחים
אחים 
אחים 
אחים
קטגוריה:מלחמת האזרחים האתיופית
קטגוריה:סודאן: היסטוריה
קטגוריה:עליית ביתא ישראל
קטגוריה:1979 בישראל
קטגוריה:שנות ה-1980 בישראל
קטגוריה:1990 בישראל
קטגוריה:יחסי אתיופיה–ישראל
קטגוריה:ציונות באתיופיה
The Least We Can Do Is Wave to Each Other

**The Least We Can Do Is Wave to Each Other** הוא האלבום השני של להקת הרוק המתקדם הבריטית, ואן דר גראף ג'נרייטור אשר יצא ב-1970. האלבום יצא מחדש בשנת 2005 עם שתי רצועות בונוס.
## הפקה
למרות שהאלבום הוא השני בדיסקוגרפיה של הלהקה, זהו האלבום הבכורה האמיתי של הלהקה. אלבומם הקודם, The Aerosol Grey Machine נכתב והוקלט על ידי פיטר האמיל ותוכנן לאלבום הסולו שלו. אך בגלל החוזה שחתמו חברי הלהקה עם חברת התקליטים, הם מחויבים להוציא את האלבום תחת השם ואן דר גראף ג'נרייטור.

*The Least We Can Do Is Wave to Each Other* הוקלט באולפני טרידנט, לונדון, 11-14 בדצמבר 1969. אולפני טריידנט, היו אולפני ההקלטות הכי מתקדמים באירופה בכל הזמנים. רוב האלבום הוקלט על טכניקת 8-track. למרות זאת, השיר *After the Flood*, הוקלט בטכניקת 16-track. זהו היה אחד השירים הראשונים שהוקלטו בטכניקת 16-track.

שם האלבום נלקח ממשפטו של הצייר, ג'ון מינטון "We're all awash in a sea of blood, and **the least we can do is wave to each other**."

## צד א'
כל השירים נכתבו על ידי פיטר האמיל למעט איפה שצוין
# "Darkness (11/11)" – 7:28
# "Refugees" – 6:23
# "White Hammer" – 8:15

### צד ב'
# "Whatever would Robert have said?" – 6:07
# "Out of my Book" (האמיל, דייוויד ג'קסון) – 4:08
# "After the Flood" – 11:29

## קישורים חיצוניים

קטגוריה:ואן דר גראף ג'נרייטור
קטגוריה:אלבומים באנגלית
קטגוריה:אלבומי חברת כריזמה רקורדס
מועצה אזורית אל קסום

220px|ממוזער|דריג'את
**מועצה אזורית אל-קסום** (בערבית: **المجلس الاقليمي القيصوم**) היא מועצה אזורית בישראל, השייכת למחוז הדרום.

## היסטוריה
המועצה הוקמה ב-6 בנובמבר 2012 על ידי משרד הפנים בישראל, יחד עם המועצה האזורית נווה מדבר, במקום מועצה אזורית אבו בסמה. ההחלטה על הקמת שתי מועצות אזוריות נפרדות נבעה מגודל האוכלוסייה בתחום המועצה שפורקה.

עם זאת, על פי הערכת מנכ"לית המועצה מינואר 2023, חיים בשטחה, בפועל, כ-45,000 בני אדם. חלקם מתגוררים ביישובים שאינם מוכרים רשמית, וחלקם ביישובים המוכרים הבאים:
* אום בטין
* א-סייד
* דריג'את
* כוחלה
* מכחול
* סעווה
* תראבין א-צאנע

בשנת 2014 התגלה כי המועצה כלל לא גובה ארנונה כפי שמחייב החוק, ומנהלת את פעילותה הכלכלית על חשבון תקציבי מדינה. לאורך שנים התנהלו עתירות בנושא, ובאוגוסט 2022 התפרסם כי המועצה לא גבתה ארנונה כפי שסוכם, והיא אף הפסיקה להעביר נתוני גביה כפי שמחייב אותה חוק שקיפות המידע. בעקבות כך, משרד הפנים החל לקנוס את המועצה.

לאחר בחירתו של סלאמה אל אטרש, הובא אייל נזרי לשמש כמנכ"ל המועצה. בפברואר 2021 מונתה חופית קלימובסקי-שץ לתפקיד.

## חינוך
על פי דוח של מבקר המדינה מ-2021 אחוז נשירת התלמידים הגלויה במועצה עומד על 33%.

נכון ל-2023 במועצה 21 בתי ספר בהם 11 בתי ספר ללא מיגון או עם מיגון נמוך.

## תחבורה
בין השנים 2014–2019 התרחשו 16 תאונות, מהן 4 קטלניות במועצה.

## ראשי המועצה
* ד"ר איציק תומר (2012–2016) - ראש המועצה הראשון, במינוי שר הפנים
* אילן גמליאל (2016–2017) - ממונה מטעם משרד הפנים
* ג'בר אבו כף מאום בטין (2017–2018) - ראש המועצה הנבחר הראשון
* סלאמה אל אטרש ממולדה (מ-2018) - ראש המועצה הנבחר השני

## קישורים חיצוניים

* 
* 
* 

## הערות שוליים

*
קטגוריה:יישובים שהוקמו ב-2012
קטגוריה:מועצות אזוריות במחוז הדרום
קטגוריה:יישובים בדואיים בישראל
קטגוריה:הנגב: יישובים
פוויס

**פוויס** (באנגלית וולשית: **Powys**) הוא מחוז ממחוזות ויילס, במזרח ויילס. המחוז נוצר בשנת 1996 בתור מחוז מנהלי ומחוז שמור, על בסיס גבולות המחוז ההיסטורי פוויס שנוסד ב-1974. פוויס הוא המחוז הגדול ביותר בוויילס ושוכן באזור ממלכת פוויס ההיסטורית, המרכז המנהלי של המחוז נמצא בעיירה ל'אנדרינדוד וולס (Llandrindod Wells, 5,024 תושבים).

## גאוגרפיה
מחוז פוויס הוקם על שטחי המחוזות ההיסטוריים; מונטגומרישייר ורדנושייר, בנוסף לחלקים מדנבישייר, הוא משתרע על שטח של 5,179 קילומטר רבוע מה שהופך אותו למחוז הגדול ביותר בוויילס. המחוז גובל מצפון ברקסהאם, דנבישייר וגוויניד', ממערב בקרמרת'נשייר וקרדיגיון, מדרום בנית' פורט טלבוט, רונד'ה קינון טב, מרת'ר טידוויל, בלנו גוונט ומונמות'שייר. מכיוון מזרח המחוז גובל באנגליה, במחוזות שרופשייר והרפורדשייר. רוב שטחי המחוז הם שטחים הרריים והוא מאופיין ברובו באזור כפרי עם עיירות וכפרים קטנים, העיירות הגדולות ביותר במחוז הם; ניוטאון (12,783 תושבים), איסטרדגינליס (Ystradgynlais, 9,004 תושבים), ברקון (7,901 תושבים) ווולשפול (6,269 תושבים).

בשטחי המחוז ישנם מספר אגמים המאפיינים אזורים הרריים, בהם אגם וירנווי (הניזון מנהר וירנווי) בצפון ואגם ל'נגורס בדרום.

בדרום המחוז נמצאת שמורת הטבע 'ברקון ביקונס' המשתרעת על מעט פחות מהרבע הדרומי של המחוז. שמורת הטבע מכילה שטחי טבע רחבים המאופיינים באזורים הרריים, בין היתר חלקים מרכס 'ההרים השחורים'.

## ראו גם
* ממלכת פוויס

## קישורים חיצוניים

* 
* אתר המחוז הרשמי
* אתר התיירות של פוויס
* 

## הערות שוליים

*
קטגוריה:ויילס: מחוזות
קטגוריה:מחוזות הספר הוולשי
זבולון כלפה

250px|ממוזער|זבולון כלפה בלשכתו בכנסת, מאי 2013
**זבולון כלפה** (נולד ב-26 בספטמבר 1962) הוא חבר הכנסת לשעבר מטעם מפלגת האיחוד הלאומי בסיעת הבית היהודי, איש חינוך ופעיל פוליטי דתי לאומי.

## קורות חייו
זבולון כלפה נולד בבאר שבע וגדל במושב שרשרת. בנו של שמעון כלפה, מי שהיה לימים ראש מועצה אזורית עזתה. למד בישיבה התיכונית בכפר מימון ובישיבת הסדר בימית ובישיבת הכותל. במהלך לימודיו פונה חבל ימית, כחלק מהסכם השלום עם מצרים, וכלפה נטל חלק במאבק בפינוי. לאחר מכן היה שותף להקמת הישיבה מחדש בנווה דקלים, בשם ישיבת נווה דקלים. לאחר שסיים את לימודיו בבית מדרש מר"ץ ושירותו בצה"ל, ניהל פנימייה בכפר מימון ומדרשה באיתמר. בהמשך עבר להתגורר בעצמונה, ושימש כמזכיר היישובים עצמונה ונצרים, וכחבר במועצה אזורית חוף עזה. כמו כן עסק, בהתנדבות, בבניית בית הכנסת בעצמונה ולאחר מכן ניהל פרויקטי בנייה שונים בגוש קטיף.

לקראת ביצוע תוכנית ההתנתקות הוביל מספר פעולות מחאה נגדה. בין היתר, ריכז את אזור הדרום במשאל מתפקדי הליכוד וארגן שרשרת אנושית בין גוש קטיף לירושלים.

לאחר יישום התוכנית היה ממקימי עיר האמונה בנתיבות ופעל למען שיקום המפונים וההתיישבות המחודשת במזרח חבל לכיש. כלפה היה בין יוזמי רכישת קיבוץ שומריה עבור המפונים. לאחר הסכם הרכישה בשנת 2006 עבר להתגורר בקיבוץ, והיה למזכיר הקיבוץ. כמו כן מכהן כלפה כחבר במועצה אזורית בני שמעון, מנהל קהילה בקיבוץ דביר של תנועת הקיבוץ הארצי וכחבר מזכירות אמנה.

לקראת הבחירות לכנסת ה-19 הוצב כלפה במקום השלישי ברשימת מפלגת תקומה. לאחר האיחוד עם הבית היהודי הוצב במקום השביעי ברשימה המשותפת. בינואר 2013 נבחר כלפה מטעם סיעת הבית היהודי לכנסת ה-19.

בבחירות לכנסת העשרים, במסגרת ההסכם עם מפלגת תקומה, הוצב כלפה במקום ה-18 ברשימה המשותפת עם הבית היהודי, אחרי שהגיע למקום ה-4 בבחירות המקדימות של תקומה. ב-26 בינואר 2015, עם הודעתו של נפתלי בנט על צירוף כדורגלן העבר אלי אוחנה למפלגתו, הודיע כלפה על פרישתו מרשימת הבית היהודי, וקרא ליו"ר תקומה אורי אריאל להחליט על ריצתה של המפלגה ברשימה עצמאית. במקומו הוצב מנכ"ל תקומה לשעבר, נחי אייל, וכלפה לא חזר לרשימה גם לאחר שאוחנה הודיע על פרישתו מהרשימה לכנסת. לדברי כלפה, זה היה לבקשתו ולאחר שסירב להתנצל כלפי בנט חרף לחצים שהפעילו עליו אנשי תקומה. לפי הודעת המפלגה, חוות דעת של היועץ המשפטי של תקומה קבעה שהוא אינו יכול לחזור בו מההתפטרות.

לאחר הפרישה מתקומה, תמך במפלגת יחד של אלי ישי.

## חיים אישיים
כלפה נשוי לאיריס, מורה לאומנות, אב לשישה, גר כיום בשומריה.

## קישורים חיצוניים

* 
* 
* 

## הערות שוליים

קטגוריה:ציונות דתית: אנשי ציבור
קטגוריה:אנשי חינוך ישראלים
קטגוריה:ציונות דתית: אנשי חינוך
קטגוריה:חברי הכנסת התשע עשרה
קטגוריה:חברי הכנסת מטעם הבית היהודי
קטגוריה:בני עצמון: אישים
קטגוריה:שומריה: אישים
קטגוריה:חברי כנסת מתנחלים
קטגוריה:חברי הכנסת מטעם תקומה
קטגוריה:ציונות דתית: חברי כנסת
קטגוריה:בוגרי ישיבת בני עקיבא בית יהודה כפר מימון
קטגוריה:המחאה נגד תוכנית ההתנתקות: אישים
קטגוריה:בוגרי ישיבת נוה דקלים
קטגוריה:שרשרת: חברי הכנסת
קטגוריה:ישראלים שנולדו ב-1962
מועצה אזורית נווה מדבר

**מועצה אזורית נווה מדבר** (בערבית: **واحة الصحراء**) הוקמה ב-6 בנובמבר 2012 על יד משרד הפנים בישראל ביחד עם המועצה אזורית אל קסום במקום מועצה אזורית אבו בסמה.

ההחלטה על יצירת שתי מועצות אזוריות נפרדות נבעה מגידול האוכלוסייה בתחום המועצה שפורקה. המועצה האזורית מספקת שירותים לכ-40,000 תושבים ביישובים בדואיים מוכרים ולא מוכרים מדרום לכביש 25 שאינם מוגדרים מועצה מקומית. 

בשנת 2016 נערכו לראשונה בחירות במועצה, ובהם נבחר אברהים אלהואשלה.

בשנת 2019 הגיעה המועצה האזורית למקום האחרון במדד הסוציו-אקונומי של הלשכה המרכזית לסטטיסטיקה. 

משרדי המועצה המקומית נמצאים בתחומי העיר באר שבע, במבנה מגדל שבע, עד להעברתם לאבו תלול במאי 2022.

## חינוך
נכון ל-2023 במועצה 21 בתי ספר בהם 10 בתי ספר ללא מיגון או עם מיגון נמוך.

## ראשי המועצה
* רחמים יונה (2012–2016, ראש ועדה קרואה)
* אברהים אלהואשלה (2016–2024, ראש המועצה הנבחר הראשון)
* סלאמה עדיסאן (2024–מכהן)

## יישובי המועצה

## קישורים חיצוניים

*
* 

## הערות שוליים

קטגוריה:יישובים שהוקמו ב-2012
קטגוריה:מועצות אזוריות במחוז הדרום
*
קטגוריה:יישובים בדואיים בישראל
קטגוריה:הנגב: יישובים
אריק שור

**אריק שור** (נולד ב-1956) הוא מנהל ישראלי.

## ביוגרפיה
שור נולד וגדל בתל מונד, בן לגבריאלה ומיכאל שור. באוגוסט 1974 התגייס לצה"ל והתנדב לסיירת שקד. עבר מסלול הכשרה כלוחם וכן עבר קורס מ"כים חי"ר וקורס סיור. עם תום המסלול השתתף באימונים ובפעילות מבצעית במסגרת הסיירת. לאחר מכן יצא לקורס קציני חי"ר ועם סיומו שב לסיירת כמפקד צוות. עם הקמת יחידת שלדג בשנת 1977 נענה שור לבקשת מפקד היחידה, מוקי בצר, ושימש בה מפקד הפלוגה הסדירה הראשונה של היחידה, בין היתר במהלך מבצע ליטני. לקראת סיום המבצע ביצע כוח מן היחידה סיור לאיסוף מודיעין בקרבת העיירה חאצביא, מעבר לקווים בהם שלט צה"ל. הכוח נקלע למארב מחבלים ומטען חומר נפץ הופעל כלפי המשאית בה נסע הכוח. אחד ממפקדי הצוותים, שלמה נמרודי, נפצע קשה ואיבד את רגלו. שור פעל בקור רוח והצליח לחלץ את הכוח מהשטח בבטחה. בשנת 1991, לקח שור חלק במבצע ״שלמה״ להעלאת יהודי אתיופיה, אותו הובילה יחידת ״שלדג״ בפיקודו של מפקד היחידה דאז, בני גנץ. השתחרר בדרגת רס״ן.

לאחר שחרורו מצה"ל עבד כמאבטח באל על. בהמשך למד לתואר ראשון בהנדסת בניין ומדעי המחשב. שימש מנהל מפעל "יצחק" בתע"ש ולאחר מכן מנהל מפעל רבינטקס בטנסי. עם שובו לישראל נתמנה לסמנכ"ל תע"ש. לאחר מכן שימש מנכ"ל קניאל. החל מ-2005 שימש מנכ"ל חוגלה קימברלי. ב-2009 מונה למנכ"ל קבוצת תנובה הוא כיהן בתפקיד עד ינואר 2016, אז פרש מתפקידו במפתיע עקב חילוקי דעות עם בעליה הסינים החדשים של החברה. בדצמבר 2016 מונה שור ליו"ר חברת תדביק. בנובמבר 2017 פורסם כי שור מקים חברת שיווק מזון שתעבוד בשיתוף פעולה עם מעדני מיקי. החברה הפיצה את מוצרי מחלבת כפר תבור ומחלבות רמת הגולן, ובנובמבר 2019 הפסיקה את פעילותה.

בפברואר 2019 מונה ליו"ר חברת מוצרי מעברות. בנובמבר 2024 מונה ליו"ר חברת נובולוג.

## קישורים חיצוניים
* 
* 
* 
* 
* 
* 
* 
* 
* 
* 
* 
*  
* 

## הערות שוליים

קטגוריה:מנהלים ישראלים
קטגוריה:דירקטורים ישראלים
קטגוריה:עובדי תנובה
קטגוריה:זוכי פרס התעשייה
קטגוריה:סגל התעשייה הצבאית
קטגוריה:לוחמי סיירת שקד
קטגוריה:תל מונד: אישים
קטגוריה:לוחמי יחידת שלדג
קטגוריה:ישראלים שנולדו ב-1956
דניאלה מונה

**דניאלה מונה זוביק** (באנגלית: **Daniella Monet Zuvic**; נולדה ב-1 במרץ 1989) היא שחקנית, רקדנית וזמרת אמריקאית. היא ידועה בעיקר בשל תפקידה כטרינה וגה בסדרת הטלוויזיה "ויקטוריוס" בניקלודיאון.

## ביוגרפיה
מונה נולדה בסנטה מוניקה, קליפורניה שבארצות הברית למשפחה נוצרית ממוצא ספרדי, איטלקי, קרואטי וצ'יליאני.

אביה הגיע מצ'ילה.

בילדותה השתתפה בפרסומות בטלוויזיה.

## קריירה
בשנת 2001, בגיל 12, החלה לשיר לרקוד ולשחק במחזות והצגות בתיאטרון בלוס אנג'לס, היות שאמה הייתה מנהלת התיאטרון. 3 שנים לאחר מכן שיחקה בתפקיד אורח בסדרה "8 כללים פשוטים" בערוץ ניקלודיאון.

בין השנים 2010–2013 כיכבה מונה בסדרה הקומית של ניקלודיאון "ויקטוריוס" בתפקיד טרינה וגה, אחותה הגדולה של טורי וגה (ויקטוריה ג'סטיס) וסטודנטית בבית הספר לאומנויות הוליווד, אך אין לה כישרון באמת והיא מתוארת כ"מוזרה" ו"מעצבנת". היא גם החליפה את ג'נט מקארדי בתפקיד הדמות ברת'ה בסרטי ניקלודיאון "Fred 2: Night of the Living Fred" ו-"פרד 3:מחנה פרד".

בשנת 2011 גילמה את טוטי בסדרת הסרטים המקוריים של ניקלודיאון "קסם של הורים – הסרט: טימי טרנר, תתבגר!" (2011), "קסם של הורים - הסרט: חג המולד" (2012) ו"קסם של חופשה" (2014), אשר מבוססים על סדרת הטלוויזיה "קסם של הורים".

בשנת 2012 שיחקה בסדרה "סופר נינג'ה" את קלריסה בתפקיד אורח.

בשנת 2016 גילמה את סאם משך 10 פרקים בקומדיית מצבים "בייבי דאדי" ברשת ABC Family.

בשנת 2026 תשוב לגלם את דמותה של טרינה בסדרת ספין-אוף בשם "Hollywood Arts", המבוססת על "ויקטוריוס".

## חיים אישיים
בדצמבר 2017 התארסה מונה לאנדרו גרדנר לאחר שש שנות זוגיות. ב-29 בספטמבר 2019 פרסמה מונה על לידת בנם הבכור, ג'יו ג'יימס. בפברואר 2021 נולדה להם בתם.

## פילמוגרפיה
### טלוויזיה

### קולנוע

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:שחקניות תיאטרון אמריקאיות
קטגוריה:מנחות טלוויזיה אמריקאיות
קטגוריה:אמריקאים ממוצא קרואטי
קטגוריה:אמריקאים ממוצא צ'יליאני
קטגוריה:אמריקאיות ממוצא איטלקי
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
H to He, Who Am the Only One

**H to He, Who Am the Only One** הוא האלבום השלישי של להקת הרוק המתקדם הבריטית, ואן דר גראף ג'נרייטור. האלבום יצא בשנת 1970.

במהלך הקלטת האלבום, עזב הבסיסט ניק פוטר את הלהקה. לאחר מכן, הועלתה הצעה שקלידן הלהקה יו בנטון, ינגן בגיטרת בס בשני שירים באלבום שלא הסתיימו ולהמשך ההקלטות, ניגן בנטון חלק מתפקידי הבס על הקלידים וחלק בעצמו על גיטרה בס. באלבום זה, גם מתארח הגיטריסט רוברט פריפ מלהקת קינג קרימזון בשיר "The Emperor In His War Room".

האלבום כולל כמה התייחסויות לפיזיקה מודרנית: "H to He" מתייחס ל"מיזוג של גרעיני מימן להיווצרות גרעין הליום". התייחסות אחרת היא בשיר האחרון Pioneers Over c (ה-c משמעותו מהירות האור).

ב-2005, יצא האלבום מחדש על רימסטר, ובו שתי רצועות בונוס. הראשונה שבהם היא יצירה בשם "Squid" אשר בוצעה בהופעות. אך גרסה זו, היא גרסת אולפן שהייתה אמורה להיכנס לאלבום Pawn Hearts. הרצועה השנייה, היא גרסה מוקדמת לשיר "The Emperor In His War Room".

עטיפת האלבום עוצבה על ידי פול וייטהד אשר נודע בעבודתו עם להקת ג'נסיס.

## רשימת שירים

## ביצוע
*פיטר האמיל - שירה, גיטרה אקוסטית ופסנתר בשיר "House With No Door"
*יו בנטון - אורגן האמונד, אורגן פריסה ואורגנים אלקטרוניים, פסנתר, מתנד, שירה, גיטרת בס בשירים "House With No Door" ו-"Pioneers Over c."
*גאי אוונס - תופים, טימפאני, כלי הקשה
*דייוויד ג'קסון - סקסופון, חליל צד, שירה
*ניק פוטר - גיטרת בס בשירים "Killer", "The Emperor In His War Room", "Lost", ו-"The Emperor in His War Room" (גרסה ראשונית)
*רוברט פריפ - גיטרה חשמלית בשיר "The Emperor in His War Room"

## קישורים חיצוניים

קטגוריה:ואן דר גראף ג'נרייטור
קטגוריה:אלבומים באנגלית
קטגוריה:אלבומי חברת כריזמה רקורדס
חזרת הפלואורסצנציה לאחר הלבנתה

**חזרת הפלואורסצנציה לאחר הלבנתה** (באנגלית: Fluorescence Recovery After Photobleaching או **FRAP**) היא שיטה מיקרוסקופית אופטית למדידה של דינמיקה בתאים חיים. השיטה מבוססת על שילוב של מספר שיטות הכוללות מיקרוסקופיה פלואורסצנטית, שימוש בקרן לייזר לביצוע הלבנה של הפלואורסצנציה וכן שימוש בשיטות סימון של חלבונים (או מבנים ביולוגיים אחרים) בעזרת חלבונים פלואורסצנטיים כמו GFP. חלבון הנמצא בתא החי נע בדרך כלל בתנועה אקראית, או בדיפוזיה, ובנוסף הוא יכול להתקשר ולהתנתק לחלבונים או מבנים אחרים. 

הדיפוזיה מתאפיינת על ידי מקדם הדיפוזיה D, שאכן ניתן למדוד אותו בעזרת FRAP. בנוסף, אם החלבון יכול להתקשר לחלבונים אחרים או למבנים אחרים, ניתן ללמוד בעזרת שיטת FRAP על קצב הקישור של החלבון ועל קצב ההתנתקות שלו.

## מה מודדת השיטה
ממוזער
עקרון הפעולה של שיטת FRAP תקף עבור חלבונים, אך ניתן להשתמש בשיטה זו גם לחקר הדינמיקה של מולקולות ומבנים אחרים. 

על מנת לבצע את פעולתם בתאים חיים, החלבונים צריכים ליישם שתי יכולות: להגיע לאתר שבו הם צריכים לפעול; להתקשר לאתר ובדרך כלל גם להתנתק ממנו.

ההגעה של חלבונים לאתר שבו הם פועלים נעשית בדרך כלל בתנועה אקראית, או דיפוזיה, כפי שנקרא התחום העוסק בתנועה האקראית של חלקיקים. תנועה זו איטית יחסית וחסרת כוון מוגדר היטב, אך היא עדיין יעילה מאוד כאשר התחום שבו נע החלקיק קטן יחסית. כאשר חלקיק או גוף כלשהו נע בתנועה קבועה, ניתן לאפיין את התנועה על ידי מהירות החלקיק; באופן דומה, כאשר חלקיק נע בתנועה אקראית, ניתן לאפיין את תנועתו על ידי מקדם הדיפוזיה, שבדרך כלל מסומן בעזרת האות D. מקדם הדיפוזיה הוא אחד מהמשתנים שאותם ניתן למדוד בעזרת שיטת FRAP.

כשהחלבונים נמצאים בסביבת האתר שאליו הם נקשרים, כמו למשל חלבונים הנקשרים לממברנה של התא, אזי קיים קצב התחברות שקובע כמה זמן יעבור בממוצע עד שחלבון בודד יקשר לאתר. קצב זה מאופיין על ידי קבוע הקישור. בנוסף, כאשר החלבון קשור כבר לאתר, יהיה לו גם קצב התנתקות כלשהו, שאופייני לסוג הקשר ולחוזק שלו. קצב הניתוק מאופיין על ידי קבוע ההתנתקות. שיטת FRAP מאפשרת גם למדוד את קבוע ההתחברות וההתנתקות של חלבון.

## קישורים חיצוניים

קטגוריה:מיקרוסקופיה
קטגוריה:ביופיזיקה
Godbluff

**Godbluff** הוא האלבום החמישי של להקת ואן דר גראף ג'נרייטור. זהו האלבום הראשון של הלהקה לאחר שהופיעו ב-1975, וכן הראשון שהופק על ידי הלהקה עצמה.

האלבום בעל צליל הדוק ושונה יותר מאשר ההקלטות של הלהקה עם ג'ון אנתוני.  באלבום זה, גם הסולן פיטר האמיל משתמש בקלידי Hohner Clavinet D6.

ההוצאה לאור הראשונה יצאה בארצות הברית על ידי מרקיורי רקורדס. הגרסה המחודשת של האלבום משנת 2005, כוללת שתי הקלטות של הופעה של הלהקה ובהם הלהקה מבצעת את השירים של המיל מאלבומו The Silent Corner and the Empty Stage שיצא בשנת 1974. ההקלטות הוקלטו בהופעה באיטליה.

עטיפת האלבום כוללת את שם האלבום ולוגו חדש של הלהקה שעוצב על ידי ג'ון פש. לאחר מכן, להקת The Fall עשתה פרודיה לעטיפה Fall Heads Roll.

אלבום זה כולל ארבעה שירים ארוכים ומורכבים.

## רשימת השירים
כל השירים נכתבו על ידי פיטר האמיל למעט איפה שמצוין.
### צד ראשון
# "The Undercover Man"  – 7:25
# "Scorched Earth" (האמיל, דייוויד ג'קסון) – 9:48
### צד שני
# "Arrow" – 9:45
# "The Sleepwalkers" – 10:31

## ביצוע
*פיטר האמיל - שירה, פסנתר, קלבינט, גיטרה חשמלית
*יו בנטון - עוגב, גיטרת בס, דוושות בס
*גאי אוונס - תופים, כלי הקשה
*דייוויד ג'קסון - סקסופון, חליל צד

## קישורים חיצוניים

קטגוריה:ואן דר גראף ג'נרייטור
קטגוריה:אלבומים באנגלית
קטגוריה:אלבומי חברת כריזמה רקורדס
יוסף דרנגר

**יוסף (בים) דרנגר** (28 במרץ 1905 – 4 במרץ 1974) היה צלם ישראלי. היה בין מייסדי ארגון הצלמים והמסריטים. עסק בצילומי עיתונות, תיעוד וצילומים אומנותיים.

## קורות חיים
דרנגר נולד בקרקוב, בשם **יוליוס דרנגר**, בן יהודית (יוזפינה לבית פינגר) ואליהו (אליאס), בן בכור מבין ארבעה אחים. בילדותו עבר משפחתו לאוסטרבה צ'כיה. כבר בהיותו נער גילה עניין בתחום הצילום ולימד צילום מקצועי במסגרת תנועת הנוער היהודי בלאו-וייס. בבגרותו למד טכנאות שיניים בצ'כיה ועסק במקצועו זה במשך כ-40 שנה - גם לאחר שעלה לישראל. בשנת 1940 עלה לארץ ישראל באנית המעפילים "הילדה" עם רעייתו מרים ובני הזוג קבעו את ביתם בקיבוץ שריד שבעמק יזרעאל. דרנגר תיעד בצילומיו את תקופת קום המדינה, את הווי החיים בקיבוץ שריד ובעמק יזרעאל. תצלומיו פורסמו בעיתונות הארצית, בספרים בישראל ומחוצה לה, בתערוכות, באלבומי צילומיו ובכרכיו של שנתון ישראל לאמנות הצילום. הוא הוזמן לעיתים קרובות לצלם עבור הקק"ל, והסוכנות היהודית.

דרנגר נפטר בשנת 1974, והובא למנוחות בבית הקברות בקיבוצו שריד.

דרנגר ערך תערוכות יחיד ונטל חלק בתערוכות קבוצתיות רבות, שבהן זכה לפרסים ולשבחים. הוא השאיר אחריו ארכיון חשוב וגדול. נוסף לכך, היה בין מייסדי ארגון הצלמים והמסריטים.

## תערוכות
* בשנת 2008 תערוכת יחיד בבית ליברמן, נהריה, לרגל חגיגות 60 למדינה, תרומת מוזיאון ארץ ישראל.

## ספר
בשנת 2007 יצא לאור ספר תצלומים של דרנגר על ידי קיבוץ שריד ובהפקת מעבדת 'ביתמונה'. הספר מלווה בציורים של גיורא כהנא חבר קיבוץ שריד.

## קישורים חיצוניים
* יוסף דרנגר באתר קיבוץ שריד
* דרנגר יוסף ('בים') (צילום), באתר תנועת העבודה
* יוסף דרנגר, 409 תמונות, באתר ביתמונה
* דן אמיתי כתב ספר בשם ״הוראת ציור בבתי הספר, שיצא לאור בשנת 1954. הצילומים בספר זה של יוסף דרנגר (שריד).
* 
* 
* תמונת שצילם יוסף (בים) דרנגר מתוך כ-100 תמונות מאוסף של מוזיאון ההעפלה וחיל הים

## הערות שוליים

קטגוריה:צלמי עיתונות ישראלים
קטגוריה:צלמים ישראלים
קטגוריה:ישראלים ילידי פולין
קטגוריה:שריד (קיבוץ): אישים
קטגוריה:טכנאי שיניים
קטגוריה:אישים הקבורים בשריד
קטגוריה:ישראלים שנולדו ב-1905
קטגוריה:ישראלים שנפטרו ב-1974
הארגון הבין-לאומי לתרבות טורקית

ממוזער|חברות הארגון
**הארגון הבין-לאומי לתרבות טורקית** (בטורקית: **TÜRKSOY - Uluslararası Türk Kültürü Teşkilatı**) הוא ארגון בינלאומי המאגד מדינות המאוכלסות בעמים טורקיים ומבוסס על התרבות המשותפת לדוברי השפות הטורקיות. בעבר נקרא הארגון **מנהלת התרבות והאמנויות הטורקית** (Türk Kültür ve Sanatları Ortak Yönetimi) ומכאן ראשי התיבות TÜRKSOY, אשר נשמרו בשם הארגון.

מטה הארגון נמצא באנקרה שבטורקיה והמזכיר הכללי הוא דוּיזן קזיינוב, לשעבר שר התרבות של קזחסטן.

שורשי הארגון במפגשים משותפים, בבאקו ובאיסטנבול ב-1992, אשר ניהלו שרי התרבות של המדינות אזרבייג'ן, קזחסטן, קירגיזסטן, אוזבקיסטן, טורקיה וטורקמניסטן ובהתחייבויות ההדדיות לשיתוף-פעולה תרבותי שהוחלפו ביניהם. ב-12 ביולי 1993 נחתם באלמטי הסכם הקמת ארגון TÜRKSOY.

ב-1996 הוחל בשיתוף פעולה רשמי עם ארגון אונסקו הכולל ייעוץ וייצוג הדדי. כמו כן, הארגון עובד בתיאום עם המועצה הטורקית אשר הוקמה ב-3 באוקטובר 2009.

בארגון 10 חברים – 6 מדינות חברות ו-4 משקיפות (2 מאזורים פדרליים ואזורי אוטונומיה של רוסיה, אחת מאזור אוטונומי של מולדובה ואחת מצפון קפריסין):

## מדינות חברות

## קישורים חיצוניים

* 

קטגוריה:ארגונים בין-לאומיים אזוריים
קטגוריה:טורקיה: תרבות
קטגוריה:עמים טורקיים
קטגוריה:ארגונים בין-ממשלתיים
עופר חיון

**עופר חיון** (נולד ב-13 בספטמבר 1983) הוא שחקן ישראלי.

## ביוגרפיה
נולד באשדוד כבן זקונים לזוג מורים וגדל בעיר. בגיל שש חווה טרגדיה משפחתית כאשר אחיו הבכור, רפאל, נפטר מסרטן בגיל 20. אחיו השני, גדי, נולד עם שיתוק מוחין בשל מחסור בחמצן בלידה.

למד בבית הספר היסודי הממלכתי-דתי שח"ר ברובע ד' והמשיך לתיכון מקיף ב'. לאחר שירותו הצבאי בשלישות פיקוד העורף בצריפין ובקריה, עבד קרוב לשנה בצוות הווי ובידור בבתי מלון באילת, שם הכיר את אייל כהן, מנהל "הדרך – בית הספר לביטוי בימתי", והחל ללמוד אצלו.

### קריירת משחק
את הופעתו הראשונה כשחקן עשה בשנת 2007 במחזה "טלמכוס קליי" מאת לואיס ג'ון קרלינו ובתרגומה של תרצה אתר. בשנת 2009, במהלך שנתו השנייה בלימודי המשחק, שיחק לצד רונית אלקבץ בסרט הקולנוע "ציון ואחיו", בו גילם את מאיר, אחד משני הגיבורים הראשיים.

בשנים שלאחר מכן השתלב בקולנוע, בטלוויזיה ובתיאטרון:

בשנת 2011 השתתף בסרט "עדות", הכולל 24 מונולוגים העוסקים בסכסוך הישראלי-פלסטיני, וכן גילם תפקיד משנה בסרט "אודם".

בשנת 2012 השתתף בעונה השנייה של סדרת הטלוויזיה "ילדי ראש הממשלה". עוד באותה שנה השתתף בסדרת הטלוויזיה "אופוריה", בה גילם את דמותו של שוקי, משגיח כשרות בפנימייה צבאית.

בשנת 2013 שיחק בסרט הקולנוע "בננות". בחנוכה אותה שנה שיחק במחזה "שלושת המוסקטרים", לצדם של אור טרגן, רוני דואני ואחרים. בהמשך, השתתף בסדרת הטלוויזיה "להיות איתה", בה גילם את דמותו של אסף, אחיו של גיבור הסדרה, השואף להיות זמר.

ב-2015 השתתף באחד התפקידים הראשיים בקומדיה הקולנועית "איביזה".

ב-2016 הוא השתתף בסרט "הלהקה האחרונה בלבנון", בו גילם את שלומי.

ב-2017 השתתף בטלנובלה של HOT בידור ישראלי "פולמון".

ב-2018 השתתף בסדרה "דאנסטורי", בתפקיד עופר המאמן של פרויקט "פרפקט דאנס".

ב-2020 שיחק בסדרה "מנאייכ". באותה שנה השתתף גם בסדרה "שעת נעילה".

בשנת 2021 השתתף בקליפ לשיר "שושנים עצובות" אותו ביצעו עדן חסון ויסמין מועלם לכבוד יום הזיכרון לחללי מערכות ישראל.

ב-2022 החל לשחק במחזמר "קזבלן" את קזבלן עצמו לסירוגין עם הזמר איתי לוי, בבימויו של אלדר גוהר גרויסמן, ובהפקת תיאטרון הבימה ותיאטרון השעה הישראלי. 

ב-2023 שיחק בסדרה "שישה אפסים" בכאן 11.

ב-2024 שיחק בהצגה "דתילונים" בבית ליסין כשחקן ראשי.

בשנת 2026 שיחק בהצגה ״מלאכים בלבן״ בתיאטרון הבימה את דוקטור גיא זמר 

### השכלה ופעילות נוספת
חיון בעל תואר ראשון בניהול ותקשורת מהאוניברסיטה הפתוחה. הוא מלמד סדנאות משחק באשדוד, תחום בו החל לעסוק במסגרת פרויקט התנדבותי עם נוער בסיכון.

## חיים אישיים
ביוני 2019 נישא לירדן בלום, ובמרץ 2020 השניים התגרשו. באוקטובר 2024 התארס לבת זוגו עומר כליף, ובמרץ 2025 השניים נישאו. מתגורר בתל אביב.

## פילמוגרפיה
**קולנוע**
* "ציון ואחיו" (2009)
* "עדות" (2011)
* "אודם"
* "בננות" (2013)
* "איביזה" (2015)
* "הלהקה האחרונה בלבנון" (2016)

**טלוויזיה**
* ילדי ראש הממשלה (2012)
* אופוריה (2012)
* להיות איתה (2021-2013)
* פולמון (2017)
* דאנסטורי (2018)
* מנאייכ (2020)
* שעת נעילה (2020)
* שישה אפסים (2023)
* הגרמני (2025)
**תיאטרון**
* טלמכוס קליי (2007)
* שלושת המוסקטרים (2013)
* קזבלן (2022)
* דתילונים (2024)

## קישורים חיצוניים

* 
* אלי לוי, ראיון: עופר חיון כוכב איביזה מדבר על הכל, באתר Mynet, 10 באוגוסט 2015.
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:בוגרי מקיף ב' (אשדוד)
קטגוריה:בוגרי הדרך - בית הספר לביטוי בימתי
קטגוריה:בוגרי האוניברסיטה הפתוחה
קטגוריה:מתחרי מאסטר שף (ישראל) V.I.P
קטגוריה:תל אביב-יפו: אישים
קטגוריה:ישראלים שנולדו ב-1983